Die wêreld in foto’s – 21 September 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Michal Lajcha, ŉ Rooms-Katolieke priester, teken sy boek The Tragedy of Celibacy – The death of a wife tydens ŉ onderhoud in Klak in Slowakye. Lajcha daag die Rooms-Katolieke Kerk uit oor sy reëls rakende selibaatheid in dié konserwatiewe godsdienstige vesting in Sentraal- en Oos-Europa. (Foto: Petr David Josek) Betogers van die Manobo-stam skree Vrydag slagspreuke uit tydens die herdenking van die 1972-oorlogsverklaring van die destydse leier, Ferdinand Marcos, tydens ŉ saamtrek naby die presidensiële paleis in Manila in die Filippyne. Dié betogers het ook gevra dat die regering ŉ einde moet bring aan die moorde weens die Filippynse president, Rodrigo Duterte, se oorlogverklaring teen dwelms. (Foto: Aaron Favila, AP) ŉ Indiese Moslem klop op sy bors terwyl hy Vrydag deelneem aan ŉ Muharram-optog in Nieu-Delhi, Indië. Muharram is ŉ maand van rou ter herinnering aan die martelaar, Imam Hussein, die kleinseun van die profeet Mohammed. (Foto: Manish Swarup, AP) ŉ Nepalese joernalis se mond is met ŉ stukkie swart lap gesnoer tydens ŉ betoging teen ŉ nuwe stel wette wat die media in Katmandoe, Nepal, in gedrang sal bring. (Foto: Niranjan Shrestha, AP) Wen Jianmin, ŉ boswagter, se vrou, Tian Jingjie, bring Vrydag vir hom middagete by die uitkyktoring by die Sifangberg-patrolliestasie in die groter Khingan-berge in Hulunbuir-stad, Noord-China. Wen Jianmin (57) is al 30 jaar betrokke by woudbewaring. (Foto: Yu Yang, Xinhua)